Diari Oficial de la Generalitat Valenciana


Sumari del DOGV 5186, del 27-01-2006 (2006/707)

Resolució de 12 de desembre de 2005, de la Direcció General de Qualitat Ambiental, per la qual s'atorga a l'empresa UBE Chemical Europe, SA, l'autorització ambiental integrada per a la instal·lació d'una nova unitat de producció de policarbonatodiol al terme municipal de Castelló.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5186

Data del DOGV
:   27-01-2006

Secció del DOGV
:   V. ALTRES ANUNCIS - E) MEDI AMBIENT

Número del document
:   2006/707


Organisme emissor
:   Conselleria de Territori i Habitatge

Tipus de document
:   Anunci

Resolució de 12 de desembre de 2005, de la Direcció General de Qualitat Ambiental, per la qual s'atorga a l'empresa UBE Chemical Europe, SA, l'autorització ambiental integrada per a la instal·lació d'una nova unitat de producció de policarbonatodiol al terme municipal de Castelló. [2006/X707]  
Vistos els documents que consten en l'expedient 61/03 IPPC, instruït a instància de l'empresa UBE Chemical Europe, SA, a fi d'obtenir l'autorització ambiental integrada per a la instal·lació d'una nova unitat de producció de policarbonatodiol s'emet aquesta resolució de conformitat amb els següents,  
Antecedents de fet  
Primer. Amb data 21 de maig de 2003, Ricardo López Sòria en representació de l'empresa UBE Chemical Europe, SA (UCHE), amb CIF A-28185072, presenta en el registre d'entrada de la Conselleria de Medi Ambient, sol·licitud d'autorització ambiental integrada per a la nova planta de policarbonatodiol (PCD), sítia al polígon industrial el Serrallo s/n de Castelló, que es detalla en l'annex I.  
Segon. Amb data 11 d'agost de 2003 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, d'1 de juliol, de prevenció i control integrats de la contaminació, i es publica un anunci en el Diari Oficial de la Generalitat Valenciana (DOGV núm. 4563, d'11 d'agost de 2003).  
Durant aquest no es presenten al·legacions al projecte en aquesta Conselleria i en l'Ajuntament de Castelló, i en l'expedient consta el certificat de la informació pública.  
Tercer. Transcorregut el període d'informació pública, i segons el que disposa l'article 18 de la Llei 16/2002, l'expedient es remet a l'Ajuntament de Castelló, amb data 23 de setembre de 2003, i en no emetre un informe sobre els aspectes de la seua competència en el termini de 30 dies des de la recepció, es prossegueixen les actuacions.  
Quart. S'han incorporat a l'expedient els informes de l'Àrea d'Emergències de la Conselleria de Justícia i Administracions Públiques, del Servei de Qualitat d'Aigües, del Servei de Protecció de l'Ambient Atmosfèric i de l'Àrea de Residus.  
Cinqué. Amb data 15 de juny de 2005 la Direcció General de Gestió del Medi Natural emet declaració d'impacte ambiental, en la qual estima acceptable, només a l'efecte ambiental, el Projecte per a l'obtenció de l'autorització ambiental integrada de la planta de policarbonatodiol (PCD), promogut per l'empresa UBE Chemical Europe, SA (UCHE), en els termes que estableix el Projecte d'autorització ambiental integrada i l'estudi d'impacte ambiental, sempre que es complisquen les condicions indicades en l'annex II d'aquesta resolució.  
Sisé. Amb data 29 d'agost de 2005 l'Àrea d'Avaluació Ambiental emet un informe en què sol·licita al promotor una addenda al projecte que incloga les modificacions en el sistema per a llavatge de la unitat de PCD, plantejades per l'empresa amb data 27 de juliol de 2005, després de la declaració d'impacte ambiental.  
Seté. Amb data 27 de setembre de 2005 la Direcció General de Qualitat Ambiental atorga a UBE Chemical Europe, SA, l'autorització administrativa per a la gestió de residus perillosos, en concret:  
UNITAT OPERACIÓ DE GESTIÓ   
Unitat U-2408-1 R1 Valorització energètica i utilització com a combustible   
Unitat U-2408-2 D10 Incineració en terra   
Vuité. Amb data 7 de novembre de 2005 la directora general de Gestió del Medi Natural dicta resolució relativa a l'addenda al projecte presentada per l'empresa, que es recull en l'annex III d'aquesta resolució.  
Nové. En l'expedient 61/03 IPPC consta l'avaluació ambiental del projecte en el seu conjunt, tal com estableix l'article 20 de la Llei 16/2002 i que ha sigut incorporada a la proposta de resolució.  
Deu. Amb data 2 de desembre de 2005 es realitza el tràmit d'audiència a l'interessat, i es realitzen les observacions següents:  
. Apartat 3.1. Producció de residus  
Pel que fa al residu denominat .absorbents, materials de filtració, draps de neteja i robes protectores contaminats amb substàncies perilloses', se sol·licita la modificació de la descripció i la codificació LER, de la manera següent:  
Tipus de residu: altres residus de reacció i de destil·lació.  
Codificació LER: 070108.  
. Apartat 6. Accidents greus  
En el primer paràgraf on diu que «El projecte de la planta de PCD comporta un augment de 192 tones de substàncies emmagatzemades de caràcter molt inflamable, que enfront de les 6.579 t de substàncies perilloses presents en UCHE, representa aproximadament el 2,9% del total», es proposa la substitució del terme substàncies perilloses, per substàncies molt inflamables.  
. Annex III. Resolució de la Direcció General de Gestió del Medi Natural  
A fi d'aclarir la situació actual després de la modificació proposada per l'empresa relativa a les instal·lacions del llavatge de la unitat de PCD, es proposa la indicació que la resolució d'impacte ve com a conseqüència de l'addenda al projecte.  
Als anteriors fets s'apliquen els següents,  
Fonaments de dret  
Primer. D'acord amb l'article 9 de la Llei 16/2002, de prevenció i control integrats de la contaminació, les activitats incloses en l'annex 1 d'aquesta llei, estan subjectes a autorització ambiental integrada.  
La nova unitat de la instal·lació de referència està inclosa en l'epígraf 4.1.H de l'annex 1 de la Llei 16/2002.  
Segon. D'acord amb el que estableix l'apartat a) de l'article 3 de la Llei 16/2002, l'autorització ambiental integrada podrà ser vàlida per a una o més instal·lacions o parts d'instal·lacions que tinguen la mateixa ubicació i siguen explotades pel mateix titular.  
Tercer. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desenvolupada pel Decret 40/2004, de 5 de març.  
Quart. En la Comunitat Valenciana l'òrgan competent per a atorgar l'autorització ambiental integrada és la Conselleria de Territori i Habitatge, d'acord amb l'article 3.H de la Llei 16/2002 i el Decret 8/2004, de 3 de setembre, del president de la Generalitat Valenciana, pel qual s'assignen competències a la Presidència de la Generalitat i a les conselleries amb competències executives.   
D'altra banda, de conformitat amb l'article 15 del Decret 119/2003, d'11 de juliol, del Consell de la Generalitat, pel qual s'aprova el Reglament orgànic i funcional de la Conselleria de Territori i Habitatge, i la seua Ordre de desenvolupament de 9 de setembre de 2003, correspon a la Direcció General de Qualitat Ambiental, exercir les competències en matèria de prevenció i control integrats de la contaminació.  
Vist quant antecedeix, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria Territori i Habitatge, resolc:  
Primer. Concedir a UBE Chemical Europe, SA, l'autorització ambiental integrada per a l'activitat de producció de policarbonatodiol, que s'ha de desenvolupar en les instal·lacions que l'empresa té al polígon industrial el Serrallo, s/n de Castelló, referent al Projecte bàsic de sol·licitud d'autorització ambiental integrada de la nova unitat de producció de policarbonatodiol (PCD) de 28 d'abril de 2003 i subscrit pel Sr. Arturo Trujillo Ventura, la qual queda inscrita en el Registre General d'Instal·lacions IPPC de la Comunitat Valenciana amb el número 029-05/AAI/CV, condicionada al compliment dels requisits següents:  
1. Valors límit d'emissió  
1.1. Atmosfera.  
1.1.1. Emissions canalitzades  
Les emissions corresponents a la caldera d'oli tèrmic on s'utilitza gas natural com a combustible, hauran de complir els valors límit d'emissió següents:  
CONTAMINANTS LÍMITS D'EMISSIÓ   
NOx 450 mg/Nm³ (219,1 ppm) (1)   
CO 100 mg/Nm³ (80 ppm) (1)   
SO2 < 200 mg/Nm³ (2)   
(1) Les concentracions mesurades sempre estaran referides a un contingut d'oxigen del 3%.  
(2) Les concentracions mesurades sempre estaran referides a un contingut d'oxigen del 18%.  
1.1.2. Emissions sonores  
La instal·lació s'haurà de protegir acústicament de manera que no se superen els límits establits en la Llei 7/2002, de 3 de desembre, de la Generalitat Valenciana, de protecció contra la contaminació acústica.  
En particular, els límits sonors externs establits en la Llei 7/2002, per a zones d'us industrial, són:  
DIÜRN NOCTURN   
70 dB(A) 60 dB(A)   
1.2. Abocaments.  
Els efluents generats en la planta seran enviats al sistema general de tractament d'UCHE, i s'hauran de complir les condicions de la regularització i autorització d'abocament establides en l'autorització d'abocament a domini públic maritimoterrestre atorgada per la Direcció General de Qualitat Ambiental de la Conselleria de Medi Ambient a la Mercantil de Productos Químicos del Mediterráneo, SA (actual UCHE) amb data 22 de setembre de 1997.  
Després de la posada en funcionament de les instal·lacions i a fi de comprovar el compliment d'allò que s'ha indicat en el projecte, haurà d'incloure en els informes del programa de vigilància i control les analítiques amb els paràmetres de l'autorització d'abocament, d'una mostra de l'influent de l'estació de tractament d'efluents residuals, i després del procés de depuració es prendrà la mostra habitual de l'efluent abocament per l'emissari, a fi de comprovar els rendiments de depuració.  
Protecció del sòl i de les aigües subterrànies.  
La totalitat del terreny ocupat per la planta haurà d'estar pavimentat amb llosa de formigó i haurà de tenir pendents de recollida d'abocaments cap a albellons que connecten amb la xarxa d'aigües contaminades del complex d'UCHE, i aquesta connectarà amb la bassa d'entrada a la depuradora, a fi de contenir qualsevol vessament, segons el que s'especifica en el projecte.  
Els tancs de matèries primeres hauran de disposar de cubetes formigonades amb capacitat per a la totalitat del producte contingut en cada tanc i amb desguàs (tancat) cap a la xarxa d'aigües residuals, segons projecte.  
No es realitzarà cap abocament que puga afectar el sòl o subsòl que puga deteriorar la qualitat de les aigües.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Procediments i mètodes de gestió de residus.  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
3.1. Producció de residus  
S'autoritza l'ampliació per a la producció de residus perillosos a l'empresa UBE Chemical Europe, SA, en complement a l'autorització administrativa de data 29 de maig de 2003 (exp. 157/2001/RTP), sempre que les instal·lacions es corresponguen amb les descrites en el projecte, la seua capacitat de generació anual siga de l'orde de magnitud de què a continuació es detalla i la producció de producte acabat en les instal·lacions del centre productiu detallat en l'annex I siga de l'ordre de 3.000 t/any de policarbonatodiol, entre les dues varietats, UM-CARB i UH-CARB.  
L'esmentat centre productiu està inscrit en el Registre General de Productors Autoritzats de Residus de la Comunitat Valenciana amb el número de referència 94/P/RTP/CV, conforme estableix l'article 46 de la Llei 10/2000, de 12 de desembre, de residus de la Comunitat Valenciana, i que haurà de figurar en els documents de control i seguiment i la resta de documentació que ho requerisca.  
Els residus que es generen en la planta de PCD s'integraran en el sistema de recollida selectiva de residus d'UCHE, i l'emmagatzematge d'aquests es realitzarà adequadament en les esmentades instal·lacions existents.  
Respecte al residu perillós (1) es gestionarà en les instal·lacions d'UCHE autoritzades per a les operacions R1 (valoració energètica i utilització com a combustible) i D10 (incineració en terra).  
En la sol·licitud de l'autorització ambiental integrada de tota la factoria s'hauran de preveure els residus procedents del tractament d'aigües, per als que s'haurà de definir el seu grau de perillositat conforme al Reial Decret 952/1997, de 20 de juny, l'Ordre MAM/304/2002, de 8 de febrer, i correcció d'errors de 12 de març, a fi de determinar la seua adequada gestió.  
Sistemes i procediments per al tractament d'emissions i residus, amb especificació de la metodologia del seu mesurament, la seua freqüència i els procediments per a avaluar els mesuraments.  
4.1. Control d'emissions atmosfèriques  
Haurà de presentar mesuraments realitzats per una entitat col·laboradora en matèria de qualitat ambiental, després del període de posada en funcionament de la instal·lació, per a comprovar que es compleixen els límits autoritzats. Així mateix, haurà de realitzar mesures dels nivells d'immissió, a fi de comprovar que els resultats de l'estudi de dispersió del plomall emés, que es troben per sota de la legislació vigent, són correctes.  
La periodicitat mínima de control de les emissions per una entitat col·laboradora en matèria de qualitat ambiental serà biennal sempre que el cabal supere els 10.000 Nm³/h, i triennal si el cabal és inferior.  
Haurà de notificar a la Direcció General de Qualitat Ambiental, una vegada a l'any, les dades sobre les emissions a l'aire de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol de 2000.  
4.2. Control d'abocaments  
Haurà de complir el programa de vigilància i control establit en l'autorització d'abocament a domini públic maritimoterrestre atorgada a la mercantil Productos Químicos del Mediterráneo, SA (actual UCHE) amb data 22 de setembre de 1997.  
Haurà de notificar a la Direcció General de Qualitat Ambiental, una vegada a l'any, les dades sobre les emissions a l'aigua de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol de 2000.  
4.3. Control de residus  
Els residus podran ser emmagatzemats durant un període igual o inferior a sis mesos, en el cas de perillosos, i inferior a dos anys en el cas de no perillosos, després del qual han de ser lliurats a un gestor autoritzat. Aquest emmagatzematge temporal de residus perillosos haurà d'estar convenientment senyalitzat i es realitzarà en lloc dotat de solera impermeable, cobert, ventilat, amb sistemes que permeten la retenció i recollida d'abocaments accidentals, de fàcil accés de manera que es minimitze el risc d'abocaments accidentals en les operacions de trasbals dels residus. Així mateix la zona d'emmagatzematge haurà d'estar inclosa en el sistema general de protecció contra incendis de la indústria.  
Per a l'emmagatzematge de residus líquids o que pel seu alt contingut líquid puguen generar abocaments, es disposarà de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, comporte augment de la seua perillositat o dificulte la seua gestió.  
S'haurà de disposar de l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà com a residu perillós.  
L'envasament i etiquetatge dels residus serà conforme a allò que exposen en els articles 13 i 14 del Reial decret 833/1988, de 20 de juliol, pel que s'aprova el Reglament per a l'execució de la Llei 20/1986, bàsica de residus tòxics i perillosos. Així mateix, disposarà d'un registre on conste la quantitat, naturalesa, identificació, origen i data de generació i el lliurament a un gestor autoritzat, com també el número de document de control i seguiment utilitzat, si és el cas, i el gestor al qual es lliura el residu.  
Cada quatre anys s'haurà d'elaborar un pla de prevenció i reducció de residus perillosos que es presentarà en la Direcció General de Qualitat Ambiental.  
Anualment haurà d'emplenar la declaració anual de productor de residus perillosos i no perillosos, que serà remesa a la Direcció General de Qualitat Ambiental abans de l'1 de març de cada any. En aquesta declaració s'especificarà l'origen i la quantitat dels residus produïts, la destinació donada a cadascun d'ells i la llista dels que es troben emmagatzemats temporalment, com també les incidències rellevants que s'hagen pogut produir, tot això relatiu a l'any objecte de la declaració.  
4.4. Control de soroll  
Respecte al nivell de sorolls transmesos a l'exterior haurà de complir-se el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica.   
Després del període de posada en marxa, haurà de presentar en aquesta Conselleria mesures del nivell de recepció extern a fi de comprovar el compliment dels límits establits, com també una planificació de les mesures correctores.   
Es realitzarà una auditoria acústica de l'activitat per una entitat col·laboradora en matèria de qualitat ambiental almenys cada cinc anys, i els seus resultats es faran constar en un llibre de control d'acord amb l'article 37 de la Llei 7/2002 i el Decret 266/2004, de 3 de desembre, del Consell de la Generalitat.  
Mesures que s'han d'adoptar en situacions diferents de les normals que puguen afectar el medi ambient.  
La planta projectada operarà en règim per lots, per la qual cosa les parades i posades en marxa es realitzaran amb tots els mitjans necessaris per a efectuar-les amb seguretat i evitant vessaments de matèries perilloses o contaminants, seguint els procediments d'operació, de la mateixa manera que en les parades d'emergència.  
Les reaccions que es produeixen en la planta de PCD són endoenergètics, la qual cosa comporta una seguretat intrínseca atés que per a detenir és suficient d'eliminar l'escalfament mitjançant un tall del subministrament d'energia. Això no obstant, en cas de produir-se alta pressió en el reactor o en la columna de destil·lació, o es detectara alt nivell en el reactor, el procés de la planta es pararà automàticament fins que s'esmenen les deficiències, d'acord amb els procediments d'operació autoritzats.  
Es duran a terme totes les mesures necessàries perquè quede garantida la protecció del medi ambient i salut de les persones davant de qualsevol situació fora de la normalitat pel que fa al funcionament de les instal·lacions.  
Així mateix, quan es determine el cessament d'alguna de les unitats de la planta de PCD, es desmantellaran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar aquesta activitat i no es produïsca cap dany sobre el sòl i el seu entorn.  
Accidents greus.  
El projecte de la planta de PCD comporta un augment de 192 tones de substàncies emmagatzemades de caràcter molt inflamable, que enfront de les 6.579 t de substàncies molt inflamables presents en UCHE, representa aproximadament el 2,9% del total.   
En relació amb el compliment del Reial Decret 1.196/2003, de 19 de setembre, pel que s'aprova la Directriu bàsica de protecció civil per al control i planificació davant del risc d'accidents greus en què intervenen substàncies perilloses, UCHE haurà de revisar l'informe de seguretat de l'establiment, el qual inclourà les instal·lacions corresponents a la planta de PCD, i una vegada conclòs es presentarà en aquesta Direcció General.  
Declaració d'impacte ambiental.  
Es compliran les condicions establides en la declaració d'impacte ambiental emesa per la Direcció General de Gestió del Medi Natural en data 15 de juny de 2005, la qual s'adjunta en l'annex II.  
Altres condicions.  
La indústria i les seues instal·lacions s'hauran d'ajustar a les condicions indicades en el projecte tècnic en els aspectes no fixats en aquesta resolució.  
S'hauran de complir totes les disposicions aplicables per a garantir la seguretat, la salut de les persones i el medi ambient.  
Segon. Atés que l'autorització ambiental integrada es concedeix per a la nova unitat de producció de policarbonatodiol, aquesta autorització quedarà extingida una vegada s'atorgue l'autorització ambiental integrada de tota la factoria, que haurà de sol·licitar-se abans de l'1 de gener de 2007, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
Tercer. En relació amb el certificat d'adequació del projecte i la seua ampliació, el titular haurà de donar compte de l'adaptació i les ampliacions de l'activitat i de les instal·lacions a la Direcció General de Qualitat Ambiental a l'efecte del reconeixement corresponent, i presentar prèviament un certificat, emes per un tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots els controls, mesuraments, anàlisi i comprovacions amb resultat satisfactori, que es determinen en l'esmentat projecte, els seus reformats o en les normatives que li siguen aplicables, com també aquells altres certificats previstos en les disposicions que s'hagen integrat.  
Quart. Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en aquesta resolució. Es realitzarà a la posada en marxa de les instal·lacions i per personal de la Direcció General de Qualitat Ambiental de la Conselleria de Territori i Habitatge.   
Cinqué. L'Administració deixarà sense efecte aquesta resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Sisé. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Conselleria de Territori i Habitatge qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté. En tot allò no especificat en aquesta resolució, caldrà ajustar-se a totes i cadascuna de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es pot presentar recurs d'alçada davant la secretària autonòmica de Territori i Medi Ambient de la Conselleria de Territori i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 12 de desembre de 2005.. El director general de Qualitat Ambiental: Jorge Lamparero Lázaro.  
ANNEX I. DESCRIPCIÓ DEL PROJECTE  
UBE Chemical Europe, SA. (UCHE), factoria dedicada a la producció petroquímica, està ubicada al polígon industrial el Serrallo de Castelló, en un sòl urbà industrial tipus Z I 2 (zona d'ús exclusiu industrial d'indústria pesant).  
La nova unitat de producció de policarbonatodiol es va implantar en el recinte d'UCHE, constituït per instal·lacions de procés i de serveis, tancs d'emmagatzematge i edificis, ocupant una superfície total de 225.255 m².  
L'objectiu del projecte és la fabricació de dues varietats de policarbonatodiol (PCD), copolímero d'alt valor afegit amb aplicació en la fabricació de resines de poliuretano, en una quantitat aproximada de 3.000 t/any.  
En una estructura de dues plantes s'ubicaran tots els aparells i equips que intervenen en els processos de síntesi de PCD, els quals s'integren en dos grups idèntics. Les instal·lacions constaran del següent:  
A. Equips d'emmagatzematge de matèries primeres. Constituït per tres tancs per a emmagatzemar tres matèries primeres, dimetilcarbonato, ciclohexanodimetanol i hexanodiol.  
B. Unitat de procés. Cada grup està compost per:  
. Un recipient de reacció de 21 m³.  
. Una columna de destil·lació.  
. Un condensador de vapors.  
. Un postcondensador.  
. Un depòsit acumulador de reflux.  
. Un depòsit acumulador d'hexanodiol recuperat.  
. Un sistema d'extracció inerta i gasos no condensats.  
. Recipients atmosfèrics, consistent en un depòsit d'emmagatzematge dels subproductes de les reaccions.  
C. Sistema d'envasament en bidons i enviament a cisternes.  
D. Sistema per a llavat de la unitat.   
E. Unitat d'oli tèrmic per a transferència de calor.  
F. Equips d'emmagatzematge de producte acabat. Nou edifici habilitat per a emmagatzemar bidons fins una capacitat de 45 t.  
La nova planta de PCD s'ha interconnectat amb les unitats de servei ja existents en UCHE.  
El procés productiu del PCD segueix el sistema de producció per lots o batch. Les matèries primeres es carreguen en el reactor junt amb els additius. El sistema de transferència de calor aporta l'energia necessària a través dels serpentins del reactor per a dur a terme la reacció. El producte final, obtingut després de successives etapes de reacció química en condicions controlades de pressió i temperatura, es detecta amb tècniques analítiques que determinen el pes molecular del polímer format. Una vegada finalitzada la reacció, el producte que ha quedat en el reactor es filtra i es descarrega en bidons o a un contenidor isotèrmic per a la seua expedició.  
Després de la posada en marxa de la nova unitat es produiran residus que es gestionaran per mitjà de gestor extern autoritzat, excepte l'efluent A, que es gestionarà en les pròpies instal·lacions d'UCHE degudament autoritzades.  
UCHE disposa d'autorització d'abocament al mar de les aigües de procés i concessió administrativa per a l'ocupació d'instal·lacions de conducció d'aigües residuals i emissari submarí. Els efluents generats en la planta de PCD seran enviats a la planta de tractament d'aigües residuals d'UCHE, i una vegada tractada s'aboca al mar mitjançant emissari submarí.  
Amb aquesta planta es dóna d'alta un nou focus d'emissió associat a la caldera d'oli tèrmic, que empra gas natural com a combustible. Els resultats obtinguts en l'estudi de dispersió de contaminants es troben per davall dels límits establits per la legislació vigent.  
ANNEX II. CONDICIONAT DE LA DECLARACIÓ D'IMPACTE AMBIENTAL.  
Quant gestió i generació de residus:  
. Quant a l'operació d'incineració dels licors residuals generats en la síntesi del PCD, així com del tolué emprat com a agent de llavat de la unitat una vegada saturat aquest, les carències de la documentació presentada no permeten prendre una decisió respecte d'això, perquè del seu examen no s'han tingut elements de juí suficients. Per aquest motiu, aquests corrents residuals hauran de ser gestionades en instal·lacions autoritzades per a això.  
. L'operació d'incineració dels licors residuals generats en la síntesi del PCD, així com del tolueno empleat com a agent de llavat de la unitat una vegada saturat aquest, se sotmetrà a la consideració de la Direcció General de Qualitat Ambiental. En el cas que es determine com una operació de gestió de residus perillosos, es recorda que al seu torn estarà sotmesa a avaluació d'impacte ambiental, d'acord amb el que establix el punt 6.D de l'annex I del Decret 162/1990, de 15 d'octubre, del Consell de la Generalitat Valenciana pel que s'aprova el Reglament d'Impacte Ambiental.  
. Els nous residus que es produiran durant la construcció i funcionament de la Planta de PCD, seran adequadament emmagatzemats, etiquetats i entregats a Gestor Autoritzat, segons la Llei 10/2000 de 12 de desembre de Residus. L'empresa haurà d'actualitzar en el Registre de Productors de Residus els nous volums de residus que es produïsquen.  
. Quant a la zona d'emmagatzematge de residus perillosos, es tractarà d'una zona amb paviment impermeable, coberta, ventilada, amb sistemes que permeten la retenció i arreplega d'abocaments accidentals, i de fàcil accés de manera que es minimitze el risc d'accidents en la càrrega/descàrrega dels diversos residus. Per a l'emmagatzematge de residus líquids o que pel seu alt contingut líquid puguen generar abocaments es comptarà amb cubetos o sistema d'arreplega que garantisquen el confinament i posterior arreplega dels possibles vessaments. Cada cubeto o recipient d'arreplega de vessaments accidentals ha de tindre com a mínim el volum de l'envàs més gran o el 10% del total (la major d'ambdós quantitats). Els cubetos hauran de ser individuals per a cada tipus de residus la mescla dels quals en cas de vessament supose augment de la seua perillositat o dificulten la seua gestió.  
Quant a les emissions atmosfèriques:  
. L'altura de la ximenera de la caldera per al calfament del circuit d'oli tèrmic del reactor haurà de ser clarament superior a la dels edificis o estructures pròximes o confrontants, de manera que no es produïsquen turbulències que dificulten la dispersió (efecte esclat) o, d'una altra manera, després de la posada en marxa haurà de presentar a la consideració Direcció General de Qualitat Ambiental un estudi dels nivells d'inmisión, a fi de comprovar que els resultats de l'estudi de dispersió són correctes.  
. Les ximeneres d'emissió de contaminants hauran de disposar d'orificis que possibiliten la presa de mostres dels paràmetres contaminants en l'emissió i haurà de tindre accessibilitat als mateixos mitjançant una estructura fixa, segons s'indica en l'esmentada Orde de 18 d'octubre de 1976.  
. Quant als valors límit d'emissió a l'atmosfera: els s'aplicaran, almenys, les establides d'acord amb la seua classificació en l'annex IV del Decret 833/1975, de 6 de febrer que desenvolupa la Llei 38/1972 de Protecció de l'Ambient Atmosfèric, havent d'implementar l'ús de millors tecnologies per a rebaixar els dits límits sempre que siga possible.  
. Haurà d'efectuar-se el control de les emissions de NMVOC's, bé siga a través de balanços de massa, mesures d'emissió, etc., a fi de controlar-les, si és el cas, reduir-les, i en tot cas, valorar-les junt amb la resta de contaminants arreplegats en la Decisió EPER.  
Respecte a la potencial contaminació del sòl:  
. Hauran d'adoptar-se les mesures preventives necessàries en les zones de procés industrial i emmagatzematge de matèries primeres i residus perillosos.   
. El titular de la instal·lació estarà obligat a remetre periòdicament a la Direcció General de Qualitat Ambiental l'informe de Situació especificat en el Reial Decret 9/2005, de 14 de gener, pel que s'estableix la relació d'activitats potencialment contaminants del sòl i els criteris i estàndards per a la declaració de sòls contaminats.  
Els resultats del Programa de Vigilància Ambiental determinaran si s'han d'implementar les mesures correctores adoptades per a previndre la contaminació acústica. En tot cas, es complirà el que establix el títol IV, capítol II «Condicions acústiques de les activitats comercials, industrials i de serveis» i en el títol II, capítol II «Nivells de pertorbació», de la Llei 7/2002, de 3 de desembre, de la Generalitat Valenciana de Protecció contra la Contaminació Acústica.  
Quant al Programa de Vigilància Ambiental, aquest s'implementarà amb:  
. La periodicitat de la mesura de les emissions de contaminants atmosfèrics estarà d'acord amb el que establix l'annex II del Decret 833/1975, de 6 de febrer que desenvolupa la Llei 38/1972 de Protecció de l'Ambient Atmosfèric.  
. Mesuraments del soroll ambiental en la parcel·la de l'activitat i en l'interior de vivendes o instal·lacions pròximes, o confrontants realitzades per una entitat col·laboradora de l'administració o organisme de control autoritzat a la posada en marxa cada tres anys. Els mesuraments es realitzaran en els llocs explícitament citats en la normativa respecte d'això (s'elaborarà un informe en què conste el tipus d'aparell amb què s'han realitzat els mesuraments, tenint en compte el soroll de fons, el període de mesura i assenyalant si compleix amb la normativa vigent).  
. Mesuraments del soroll ambiental en la parcel·la de l'activitat realitzades per un centre qualificat o per la pròpia empresa una vegada cada any, a fi de comprovar el manteniment de les condicions acústiques de l'entorn.  
. El Programa de Vigilància Ambiental de les emissions a l'atmosfera haurà de realitzar-se en tots i cada un dels focus.  
. El titular de la instal·lació estarà obligat a remetre a la Direcció General de Qualitat Ambiental l'informe de Situació especificat en el Reial Decret 9/2005, de 14 de gener, pel que s'estableix la relació d'activitats potencialment contaminants del sòl i els criteris estàndards per a la declaració de sòls contaminats.  
. Elaboració anual de l'informe de Situació especificat en el condicionant 3).  
Qualsevol modificació o ampliació del projecte presentat, així com si es detectara algun impacte ambiental no previst en l'Estudi d'Impacte Ambiental, hauran de ser comunicats a la Conselleria de Territori i Habitatge, Direcció General de Gestió del Medi Natural, que establirà si procedeix l'aplicació de noves mesures correctores.  
Caldrà ajustar-se a qualsevol altra condició de caràcter ambiental que establisca en el seu moment la Direcció General de Qualitat Ambiental a través de les preceptives autoritzacions administratives, i altres condicionants ambientals que s'establisquen a través de les autoritzacions sectorials que siguen d'aplicació.  
ANNEX III. RESOLUCIÓ DE LA DIRECCIÓ GENERAL DE GESTIÓ DEL MEDI NATURAL  
La present Resolució es formula com a conseqüència de l'Addenda presentada per l'empresa, a petició de l'Àrea d'Avaluació Ambiental, i resultant que en la dita Addenda es proposa:  
. Quant al procés, la desaparició del corrent constituït pel tolueno residual .una vegada saturat. procedent de la neteja del reactor entre lot i lot (Efluent B). En el seu lloc, s'emprarà com a agent de llavat el corrent residual DMC/metanol (Efluent A, obtingut en la torre de destil·lació on es tracten els gasos extrets en realitzar el buit en el reactor).  
. Quant als equipaments, en emprar l'Efluent a com a agent de llavat en compte de tolueno, s'eliminen per un costat els depòsits de tolueno i el seu equipament associat, i d'un altre, se substitueix el depòsit previst per a l'Efluent a per un de major capacitat.  
. Després de l'ús de l'Efluent a com a agent de llavat, es genera una nova corrent composta per DMC/metanol/PCD.  
. Una vegada saturada, es projecta el tractament d'aquest corrent DMC/metanol/PCD en l'incinerador de la Planta.  
Primer  
Considerar vàlida per a les modificacions arreplegues en la «Addenda al Projecte de Planta de Fabricació de Policarbonatodiol», promogut per NYAM Chemical Europe, SA. (UCHE), l'Avaluació d'Impacte Ambiental realitzada en la tramitació de l'expedient 307/03-AIA, i per consegüent ser-li d'aplicació les determinacions de la Declaració d'Impacte Ambiental formulada en el seu dia, sempre que es desenvolupe d'acord amb el que establix la documentació presentada i en l'apartat segon de la present resolució.  
Segon  
1. La gestió de la nova corrent residual composta per DMC/metanol/PCD, procedents de l'ocupació de l'Efluent a com a agent de llavat del reactor, es durà a terme en instal·lacions autoritzades per a això.  
2. Caldrà ajustar-se a qualsevol altra condició de caràcter ambiental que establisca en el seu moment la Direcció General de Qualitat Ambiental a través de la preceptiva autorització administrativa.